Omotači penisa
Omotači penisa su različite anatomske strukture koje obavijaju muški polni ud. Čine ih: koža penisa sa svojim naborima, -{Dartos}-ova fascija, -{Buck}-ova fascija i -{tunica albuginea}-. 

Za omotače penisa potrebno je istaći da fascije penisa, zbog svog kapsularnog izgleda i labave međusobne povezanosti, omogućavaju laku hiruršku preparaciju i odvajanje bez narušavanja vaskularizacije.

Koža penisa 
Koža penisa je tanak i rastegljiv omotač, bez prisustva masnog tkiva. Veoma je dobro vaskularizovana, jače pigmentovana, neadherirana za podlogu i lako pokretljiva. 

Folikuli dlaka u koži penisa su veoma retki, i obično se nalaze pri njegovoj bazi.

Na ventralnoj strani kože nalazi se kožni nabor (), koji se nastavlja u skrotalni (mošnićki) nabor (). Na distalnom delu koža gradi duplikaturu prepucijuma ili „navlake glavića”, koja prekriva glavić penisa. 

Na ventralnoj strani penisa od spoljašnjeg otvora mokraćovoda , pruža se uzica ili frenulum, kožna, prepucijalna duplikatura.

-{Dartos}-ova fascija 
-{Dartos}-ova fascija, koje leži ispod tanke kože penisa, potkožno je tkivo penisa () koje je izgrađeno od rastresitog vezivnog tkiva, sa glatkim mišićnim ćelijama bez prisustva masnog tkiva, sa površnim krvnim sudovima i nervima. 

-{Tunika dartos}- predstavlja nastavak površinske fascije ingvinuma i perineuma. Pozadi, ona pokriva bulbospongiozni i ishiokavernozni mišić i naziva se Kolesova fascija.

-{Buck}-ova fascija 
-{Buck}-ova fascija je nastavak površinske fascije penisa, sa kojom je labavo vezana. Ona je tanka, ali čvrsto okružuje telo penisa, od glavića do pripoja penilnih korenova za sedalnu kost. Kroz ovu fasciju prolaze duboka dorzalna vena, dorzalne arterije i nervi. 

-{Buck}-ova fascija odvaja spongiozno (sunđerasto) telo od kavernoznih tela u poseban odeljak, a u predelu korena penisa nastavlja se Skarpinom fascijom prednjeg trbušnog zida.

-{Tunica albuginea}- 
-{Tunica albuginea}- je omotač kavernoznog tela, koji je čvrst, debeo i koji se sastoji iz dva sloja: 
 Spoljašnjeg, longitudinalnog 
 Unutrašnjeg, cirkularnog. Ovaj sloj okružuje kavernozna tela posebno, formirajući nepotpuni septum.
Distalno tunike albuginee formira se distalni ligament kojim je spojena za glavić. Spongiozno telo takođe ima omotač nalik tuniki albuginei, ali je on mnogo tanji i elastičniji. 

Karakteristično za glavić penisa je da on nema svoju fibroznu kapsulu.

Izvori

Literatura 
 -{Clemente CD, ed. Gray’s Anatomy, 13. izd. Philadelphia: Lea & Febiger, 1985.}-

Spoljašnje veze 

  — -{„The Male Perineum and the Penis: The Corpus Spongiosum and Corpora Cavernosa”}-
 -{Image at downstate.edu}- 
 -{Image at downstate.edu}- 
 

Пенис